|  |
| --- |
|  |
|  |
| Rokiškio rajono savivaldybės administracijaiRespublikos g. 94,LT - 42136, Rokiškis El. p. savivaldybe@post.rokiskis.lt |  2019-08- | Nr. (17.2-40E) R- |
|  |  |  |
|  |
|  |
| **DĖL VERSLO LIUDIJIMŲ LENGVATŲ 2020 METAMS** |

Valstybinė mokesčių inspekcija prie Lietuvos Respublikos finansų ministerijos (toliau – VMI prie FM), atsižvelgdama į Rokiškio rajono savivaldybės tarybos sprendimu[[1]](#footnote-1) nustatytas sąlygas verslo liudijimams, įsigyjamiems trumpesniam kaip 90 d. nepertraukiamam laikotarpiui, pažymi, kad toks sprendimas suprantamas nevienprasmiškai, todėl jo taikymas ir įgyvendinamas būtų sudėtingas. Be to, tokių sąlygų automatizuotam taikymui reikalingas ženklus informacinių sistemų modifikavimas.

VMI prie FM, atsižvelgdama į Jūsų savivaldybėje iškilusį poreikį, tam tikroms veiklos rūšims fiksuoto dydžio pajamų mokestį nustatyti diferencijuotai (pagal pasirinktus kriterijus), prašys visų savivaldybių pateikti pasiūlymus dėl nustatomo fiksuoto dydžio pajamų mokesčio galimo diferencijavimo (pagal kuo įvairesnius kriterijus) bei pageidaujamų taikyti lengvatų įvairovę, tam, kad 2020 m. galėtų tinkamai modifikuoti informacines sistemas, pritaikytas diferencijuotų fiksuoto dydžio pajamų mokesčio tarifų bei praplėstų lengvatų sąrašo suvedimui, jog verslo liudijimai 2021 m. galėtų būti išduodami pagal nustatytus diferencijuotus fiksuoto dydžio pajamų mokesčio tarifus.

Atkreipiame dėmesį, kad minėtu sprendimu kai kurioms veiklos rūšims (prekybai; Kirpyklų, kosmetikos kabinetų ir salonų, soliariumų veiklai; Variklinių transporto priemonių techninės priežiūros ir remonto veiklai; Statybos baigimo apdailos ir valymo darbų veiklai; Specialiųjų statybos darbų (statybvietės paruošimo, stogų dengimo, pamatų klojimo, mūrijimo, betonavimo, hidroizoliacinių darbų, pastolių ir darbo platformų statymo ir ardymo, dūmtraukių įrengimo) veiklai; Kvalifikacijos tobulinimo ir papildomo mokymo veiklai) yra nustatyti keli fiksuoto pajamų mokesčio dydžiai, t. y. neaišku, koks tarifas turėtų būti taikomas, kai verslo liudijimas būtų įsigyjamas su pertraukomis, todėl sprendimo taikymas ir įgyvendinamas būtų sudėtingas ir tai gyventojams gali sukelti nepatogumų.

Pvz., kvalifikacijos tobulinimo ir papildomo mokymo veiklai „neribojant veiklos teritorijos“ nustatytas metinis fiksuotas pajamų mokesčio dydis 788 Eur, tuo atveju, kai verslo liudijimas įsigyjamas trumpesniam kaip 90 d. nepertraukiamam laikotarpiui, jis jau nustatytas 1182 Eur. Pagal tokį nustatymą suprantama, kad jei gyventojas įsigys verslo liudijimą su pertraukiamais laikotarpiais (ne iš eilės einančiomis dienomis), vadinasi tiek trumpesniam, tiek ilgesniam nei 90 dienų laikotarpiui fiksuotas pajamų mokesčio dydis būtų skaičiuojamas nuo 788 Eur. Vadinasi, gyventojas, įsigijęs verslo liudijimą trumpesniam nei 90 dienų nepertraukiamam laikotarpiui, turėtų mokėti didesnį pajamų mokestį bei didesnio dydžio valstybinio socialinio draudimo (VSD) įmokas, nei tas gyventojas, kuris įsigytų verslo liudijimą trumpesniam nei 90 dienų su pertraukiamais laikotarpiais. Atkreiptinas dėmesys, kad tokiu būdu gyventojams būtų taikomos akivaizdžiai nevienodos apmokestinimo sąlygos, prieštaraujančios Mokesčių administravimo įstatyme nustatytam mokesčių mokėtojų lygybės principui, pagal kurį „taikant mokesčių įstatymus, visi mokesčių mokėtojai dėl šių įstatymų nustatytų sąlygų yra lygūs“.

Atsižvelgdama į tai, **VMI prie FM** **prašo apsvarstyti galimybę patikslinti Rokiškio rajono savivaldybės tarybos sprendimą, atsisakant minėto ribojimo.**

Atkreipiame dėmesį, kad VMI, išduodama verslo liudijimus 2020 metais vykdomai veiklai, esant neaiškumams, mokesčių mokėtojams taikytų naudingiausius, t. y. mažiausius tarifus.

|  |  |  |
| --- | --- | --- |
| Vyresnysis patarėjas, atliekantis viršininko pavaduotojo funkcijas |  | Martynas Endrijaitis |

Rasa Steikūnienė, tel. (8 5) 2687 667, el. p. rasa.steikuniene@vmi.lt

Violeta Morkūnienė, tel. (8 5) 2687 544, el. p. violeta.morkuniene@vmi.lt

Renata Vepštaitė, tel. (8 5) 2687 563, el. p. renata.vepstaite@vmi.lt

1. 2019 m. liepos 26 d. sprendimas Nr. TS-187 „Dėl fiksuotų pajamų mokesčio dydžių ir lengvatų, taikomų įsigyjant verslo liudijimus, 2020 metams nustatymo“. [↑](#footnote-ref-1)